
Noua Parfumerie Yřoguerie” Medicinală 
TOMA BRĂTULESCU 


Bucureşti, calea Griviței No. 145 (lângă Gara de Nord). București, 


Oferă onor. sale clientele parfumuri din cele mai renumiţe fabrici fran- 
seze, ruse, germane şi engleze; pudre de orez, depilatoare şi sapone alese, 
briliantine, superbe colorante pentru păr, diferite loţiuni, apăde colonia, de 
lavande, de verveine şi portugal, etc., ape şi pomezi de quinquina parfumate, 
Capilarine, col-cream de la princesse şi comestice higienice, piepțini fini, 
Odol, perii, paste pentru dinţi, thermometre pentru baie şi diferite feluri de 
bureţi, glicerină, vasilină, lanolină şi tot îelu! de articole pentru tualete. 

Articole pentru menagiu, ca: ceaiuri, cafea gi cacao în sămânță şi pulbere, 
făină lactată Nestlé, culori vegetale, arome şi esențe pentru liqueruri şi lie 
monade, romuri şi cognacuri, esențe pentru conserve alimentare, Sifoane, cu 
cari se prepară ape gazoase, alcool şi sistematice maşiue pentru spirt dena- 
turat, ape minerzle şi diferite săruri pentru băi, cum şi prafuri «Zackerlin», 
carboral, borax, acid boric, naftalină ieftină, bicârbonat de sodiu, salol şi chi» 
nine, etc. Aniline şi culori, aparate, accesorii şi gata soluţioni, băi, pentru 
fotografie. Uleiuri şi grăsimi minerale, parafină, benzină şi vasilină ameri- 
cană, terebentine, pensule, lacuri şi culori pentru pictură, vopsele, ceară şi 
sârmă pentrn parchete, etc. 

Diferite ierburi alese, rădăcini, scoarţe, frunze, flori şi seminţe pentru cea- 
iuri in şi muştaruri, precura şi felurite uleiuri vegetale şi animale, ca : unt 
de cocos, de in, de ricin și amigdale şi curat uleiu din ficat de morun pentru 
cura de iearnă, etc. 

Multe specialități farmaceutice române, franceze şi germane, precum: bu- 
giie, balsamuri pentru viață, capsule, cataplasme, coaltare, crayoane, ceaiuri, 
drageie, elixire, emulsiuni uleioase, emplastre, glicerofosfate, globule, granule, 
injecţiuni, ovule, paste, pastile, perle, pilule, prafuri, săruri, supositorii, 80° 
luţiuni, siropuri -şi vinuri medicamentoase care, prin rolul ce îndeplineso 
unele de a fi atiseptice şi desinfectante iar altele nutritive şi întăritoare, sunt 
preparate cu scopul de a fi întrebuințate la vindecarea suferinzilor cărora să 
le redea sănătatea, forţa şi energia şi de a le fi reconstituante ale sistemului 
nervos îndepărtându-le”cu totul anemia “şi slăbiciunea generală. 

Bogat asortiment de cauciacărie și pansamente cum instrumente şi acce- 
sorii de resortul Farmaciei, Obstetricei şi Chirurgiei, Opticei şi Dentisticei, 
ca : vată şi titoane, guthapercha şi mușamale impermeabile, tuburi de cau- 
ciuc, canule, injectoare şi sistematice irigatoare pentru Moaşe şi Lehuse, pompe 
trage-lapte şi biberoane, ploşti şi lighiane de porțelan, specule, aţă de măe 
tase şi ace, siringi, sonde, aparate inhalatoare, bandage şi cercuri herniare, 
corsete elastice pentru doamne şi ciorapi pentru varice, tuburi stomachale, 
pulversitoare şi vaporisatoare,. preservative, suspensoare, thermomstre maxi» 
male cum și alte utensile și accesorii de sticlă, aluminiu, platină, faianţă şi 
porcelan, ochelari, foarfeci şi, cleşti, etc. 

La cerere, expediază în orice parte a 'Ţărei, contra ramburs, prompt şi cu 
preţurile cele mai iefține, ori şi ce fel de mărfuri din această brăhșă 

SUN ARIA, : 

Econ. D. Georgescu, Predică la naşterea Domnului nostru Iisus Hristos. — /. Halin- 
deru, Pentru progresu) ţărănimii (Circulară adresată Agenţilor Administraţiei Domeniului 
Coroanei).—Origina animalelor domestice.—G. Coşbuc, Oamenii dela polul Nord.—C. Rădu- 
lescu-Codin, Trei fraţi (afârşit).-— Cronica săptămânii.— Prețul cerealelor. — Informaţiuni.— 
Bibliogratie.—Mulţumiri.— Inştiinţare. 

Din ziare şi reviste : Aşternut pentru purcei, 

Roman : Primejdiaasele întâmplări ale Marinarului franţuz Ludovic Tregan în Noua 
Guinee (povestite de el însuşi), trad. de C. C. Pop.-Taşcă: Capitolul VII (Cu o ilustrație). 

Wustraţiuni : Locuinţele Eschimoşilor. 

Pagina glumeaţă : Un cire la Moşi (Ilustraţie). 

Muzică : N. Nicolaescu, Cântece de stea : I. Iosif şi fraţii săi. II. Adam dacă a greşit... 


DD M IIM r_e 


Predică la naşterea Domnului nostru lisus Hristos. 


Cei ce slujau-stelelor dela stea sau 
învăţăt să se închine ţie, Soarele drep- 
tăţii. 

! (Troparul zilei). 


Fraților, 


După o noapte întunecoasă şi furtunoasă, răsăritul soa- 
relui este aşteptat cu multă bucurie de întreaga fire. 

El este aşteptat cu bucurie de cel ce călătoreşte pe us- 
cât şi pë apă, căci la lumină zilei el poate să-şi isprăvească 
cu bine drumul şi să scape de primejdiile în cari ar puteă 
să cază, din cauza întunericului. 

Răsăritul soarelui este așteptat cu bucurie de muncitor, 
căci ei poate merge la munca sa; de animale şi păsări, căci 
pot să-şi caute hrana lor şi chiar de plante, căci la arăta- 
rea soarelui ele se înviorează, pot să crească şi să dea roade. 

După cum răsăritul soarelui aduce bucurie în întreaga 
fire, tot asemenea şi venirea în lume a Domnului nostru 
lisus Hristos, numit şi. Soarele dreptăţii, a adus bucurie în- 
tregii omeniri. Inainte de naşterea Domnului nostru Iisus 
Hristos, lumea eră ca şi într'o noapte întunecoasă, căci ea 
uitase pe Dumnezeu, închinându-se la lucruri făcute de mâini 

omeneşti, înnotă în stricăciuni de tot felul şi oamenii căutau 
să se piardă unul pe altul. 

Astăzi sărbătorind nașterea Domnulu nostru Iisus Hristos, 
voiu arătă foloasele ce a adus lumii nașterea lui. 

Fraţilor, soarele când răsare ne “dă mai întâiu lumină ca 
să putem vedeă lucrurile dinprejurul nostru, şi să putem 
lucră. 

Şi Domnul nostru lisus Hristos nea dat o lumină, care 
este tot aşă de însemnată ca şi a soarelui, căci el prin în- 
văţătura sa ne-a luminat să cunoaştem pe Dumnezeu, să 
ştim că toate binefacerile ne vin dela el, şi că el ne pedep- 
seşte când n'ascultăm de poruncile lui. 

Pentru a înţelege însemnătatea acestei lumini, adusă nouă 
de Domnul nostru lisus Hristos, să ne închipuim că ne 
duce cine va într'un loc necunoscut, împodobit cu toate fru- 
museţile pe cari le poate face mâna omului. Chiar dacă ar 
fi ziuă, noi nu vom şti numele acelor lucruri, cine le-a fă- 
cut şi pentru ce sunt bune, dacă nu ne va spune altul care 
le cunoaște. 

In această stare se află lumea înainte de naşterea Dom- 
nului nostru lisus Hristos. Deşi vedeă toate lucrurile şi f- 
inţele ce sunt în lume, dar nu ştiă cine le-a făcut. De aceea 
lumea se închină la acele lucruri sau fiinţe care îi aducea 
un bine sau un rău, şi de cari se temea. Aşă se închină 
la soare, căci el puteă să încălzească pe om, puteă să-l omoare 
prin căldura sa, puteă să sece apele și să usuce plantele. 
Se închină la foc, căci puteă să-l arză; la apă, căci puteă 
să-l înnece şi altele. 

Domnul nostru lisus Hristos a învăţat lumea că este un 
singur Dumnezeu, care a făcut toate lucrurile din lume şi 
pe om; că el îngrijeşte de lume; iar atunci când voeşte s'o 
pedepsească face ca soarele să arză pământul, apa să se 
reverse peste maluri, ori să nu mai cază ploaie pe pământ, 
pământul să se sgudue din temeliile sale și să înghiță pe 
oameni de vii. 

Lumina dela soare ne mai este folositoare, căci noi numai 
la lumină putem lucră şi ne putem agonisi cele trebuincioase 
vieţii. 

Lumina adusă nouă prin naşterea Domnului nostru lisus 
Hristos, ne face să lucrăm cele trebuincioase sufletului no- 
stru. După cum îii lucrul nostru de toate zilele întâlnim gre- 
utăţi şi putem face greșeli, tot asemenea şi când voim să 
facem un bine, întâlnim piedici, cari ne îndeamnă la rău, 
ori din partea oamenilor răi, ori din partea apucăturilor 
noastre rele, cari nu ne lasă să lucrăm cele bune. 

Dacă nu vom ascultă de cele ce ne învaţă Domnul no- 
stru lisus Hristos, atunci noi nu ne temem de a răpi drep- 
tul altui om, nu voim să ne răscumpărăm greșalele noastre 
prin fapte bune, ci ne lăsăm să fim purtaţi numai de apu- 

eăturile noastre cele rele. De aceea furăm, înşelăm, jurăm 
strâmb pe numele lui Dumnezeu, asuprim pe cel mai nevo- 
iaş decât noi, ne răsbunăm, chiar atunci când n'avem mo- 
tiv de răsbupare. Prin „aceaşta călcăm porunca lui Dumne- 
zeu, care ne ordonă să nu furăm, să nu dăm mărturie min- 
cinoasă, să nu asuprim pe văduvă, pe orfan sau pe sărac, 
să nu ne răzbunăm. lar despre pedeapsa ce aşteaptă pe 
aceia cari fac asemenea fapte, Dumnezeu în Sf. Scriptură 
zice: Şi voiu scoate sabia şi voiu întră în casa furului şi a 
celui ce jură strâmb pe numele meu ..... şi o va pierde 
pe ea şi lemnele ei și pietrele ei (Zaharia V. 4) 

Noi cunoaştem bine şi chiar istoria ne spune că oamenii 
cari au făcut asemenea fapte, n'au avut sfârşit bun. 

Pe lângă lumină, soarele mai dă şi căldură, care face să 
crească plantele şi să dea rodul lor. 

Domnul nostru lisus Hristos, pe lângă lumina ce ne-a dat 
de a cunoaşte pe Dumnezeu, a încălzit inima noastră şi prin 
dragostea creştinească, spunând sfinţilor săi Apostoli: Prin 
aceasta vor cunoaşte oamenii că sunteţi ucenicii mei, dacă 
veţi avea. dragoste între voi, 

Faptele rele sunt ca o rugină ce se pune pe inima noa- 
stră; dragostea este ca focul care curăţă inima noastră de 
orice răutate, după cum un fier plin de rugină îl băgăm în 
foc ca să-l curăţim de ea. Ori câtă ură am aveă noi contra 
unui om, îndată ce în inima noastră sa ivit o licărire de iu- 
bire către el, ura noasiră începe încetul cu încetul să se 
micşoreze până dispare cu totul şi atunci între el şi noi 
se leagă din nou prietenia. Cu un om pe care îl iubeşti, nu 
te poţi certă, nu-l poţi uriî şi prin urmare nu-i poţi face rău. 

Iubirea creştinească, poruncită creştinilor de Domnul no- 
stru lisus Hristos, a făcut ca creştinul adevărat să sutere 
cu cel ce se găsiă în suferinţă, să rupă din puţinul ce aveă 
şi să dea celui lipsit si chiar să-şi dea viaţa pentru binele 
altora, căci nu degeaba spusese Domnul nostru lisus Hri- 
stos: «mai mare dragoste nu poate fi decât aceea-ca cine-va 
să-și dea viaţa pentru prietenul său». 

Iubirea creştinească către cei lipsiţi, a făcut. pe foarte mulţi 
creştini să dea averea lor pentru ca să facă spitale, unde 
cei bolnavi să se poată vindecă, şcoli unde copiii să poată 
învăţă carte, case de îngrijire pentru cei neputincioşi, bi- 
serici pentru ca creştinul să aibă unde se rugă lui Dumnezeu. 

Inainte de venirea Domnului nostru lisus Hristos nu se 
pomeneă de asemenea fapte isvorite din iubire către cei sä- 
raci şi neputincioşi. 

Jum vedem, fraţilor, naşterea Domnului nostru lisus Hri- 
stos nea adus adevărata lumină, ca să cunoaştem pe Dum- 
nezeu şi numai lui să ne închinăm. Ea a încălzit inima nos- 
stră cu dragostea adevărat creştinească, pentru ca să facem 
fapte în adevăr creșştineşti. 

De aceia ziua naşterii Domnului nostru lisus Hristos tre- 
buie să fie așteptată cu bucurie şi de cel bogat ca şi de cel 
sărac. 

Cel bogat o aşteaptă cu bucurie, căci el are din destul 
aceia ce-i trebue. Bucuria celui bogat însă nu poate fi de- 
plină, când vede că alţii sunt în suferinţă. De aceia s'a luat 
creştinescut obiceiu, ca ia aceste sărbători, cei cu avere să 
dea ajutoare celor lipsiţi, pentru ca cu toţii să simtă bucu- 
rie în această zi. Inima noastră să fie deschisă pentru cel 
lipsit. Să trăim ca fraţii şi după cum fratele, care iubeşte 
pe frate, nu-l lasă să sufere, tot asemenea şi noi să nu lă- 
săm în suferinţă pe cei lipsiţi. 

Să ne gândim, cum ne-ar veni nouă, dacă h'am aveà nici 
mâncarea zilnică şi am vedeă că altul trăeşte din belşug? 

Ce-am face noi, dacă am fi într'o primejdie şi nimeni nu 
hie-ar veni în ajutor, ca să ne scape de ea? 

Domnul nostru lisus Hristos ne spune: Aceea ce voeșii 

să-ți facă ţie altul, fă şi tu lui, şi după cum noi*nu do- 
rim ca alţii să nu ne facă rău, ci să ne ajute la trebuinţele 
noastre, acelaș lucru să-l facem şi noi. 

Să avem credinţă în Dumnezeu, să trăim în pace şi bună 
înţelegere între noi, căci numai așa vom fi în adevăr cre- 
știni şi următori ai învăţăturii cuprinse în cântarea ce au 
cântat îngerii la naşterea Domnului nostru lisus Hristos: 
Slavă întru cei de sus, lui Dumnezeu, pe pământ pace şi 
între oameni bună voire. 

Econ. D. Georgescu. 


Scrisori către redacție. 


a „Dintr'o scrisoare ce ne adresează un abonat al nostru, reproducem următoarele 
nduri : 


Tubită Albină, 


Primind cu o deosebită plăcere primul tău No. atât de bogat şi fru- 
mos ilustrat, cu care îţi începi al XI-lea an de muncă, mă simt obligat 
a-ţi declară sincer cum că nu găsesc cuvinte destule, prin care să-mi 
exprim mulţumirile mele, faţă de foloasele ce ne dai. 


L A. Pâtrescu-Galeş. 
Medgedia, 24 Octomvrie. 


OS ZT III 


Prietenia nu trebuie întrebuințată pe interes, căci 


ea este o virtute, nu o negustorie. 
(Sf. Ambrosiu). 

Pentru prosresul țărănimii 


Civeulară adresată agenţilor Domeniului Coroanei la 
15 Octomvrie 1907. 


Domnule agent, 


In curând va încetă munca la câmp. 

Aceasta îmi dă prilej să vă amintesc circulara din 10 Decem- 
vrie 1905, prin care vă invitam a organiză peste iarnă şezători 
cât de des şi a da o deosebită atenţiune conferinţelor populare. 

In zisa circulară v'am expus care sunt nevoile țărănimii, de 
la lipsa de pământ până la lipsa cunoștinței elementare a pur 
tării gospodăriei şi a îngrijirii de sine. 

V'am arătat asemenea mijloacele mai nemerite pentru împli- 
nirea acestor lipsuri, cari au fost din nenorocire confirmate de 
dureroasele revolte din primăvara trecută. 

E drept că noi am fost scutiţi de vred mişcare, din motive 
-care le cunoaşteţi, dar aceasta nu trebue să slăbească acţiunea 
noastră, pentru îmbunătăţirea stării locuitorilor. Din potrivă, 
maștept să vă dea mai multă putere, căci pe deoparte eo măr- 
turie că munca d-v. de până acum n'a fost zadarnică, iar pe 
de alta, ea arată, odată mai mult, cât de înţelegători şi de sâr- 
guincioși sunt sătenii noştri, când sunt bine călăuziţi. Acest lu- 
cru s'a dovedit și în alte părţi ale ţării, cu ocazia răscoalelor, 
care au mai arătat cu multă tărie, datoria ce avem cu toţii şi 
în deosebi cei cari trăesc la sate, de a contribui la luminarea 
şi povăţuirea poporului spre cele bune şi frumoase, 

In totdeauna v'am spus că țin mult la această . datorie, care 
pentru d-v. nu e numai o datorie către neam sau numai de uma- 
nitate, ci şi o datorie de serviciu. Ea face parte din atribuţiu- 
nile d-v. de funcţionari ai Domeniului Coroanei, fiindcă menirea 
acestuia nu e numai de a servi ca pildă în agricultură şi silvi- 
cultură, ci şi în ce privește ridicarea stării materiale, intelec- 
tuale și morale a locuitorilor. Mai mult, datoria.:aceasta e în 
strânsă legătură cu exploatarea rațională a Domeniilor Coroa- 
nei, pentrucă oricâte maşini am mai aduce, braţele omeneşti nu 
vor încetă să fie trebuincioase și să atârne, cu vigoarea şi iscu- 
sinţa lor, îa cumpăna roadelor şi înfloririi la care năzuim. 

In urma tristelor evenimente din Martie 1907 și a -agitaţiei 
care a cuprins de atunci aproape toată populaţiunea rurală, veți 
- întâmpină desigur multe greutăți. Țăranii din toate părţile aş- 
teaptă să vadă nouile reforme, dar aceasta nu trebue să vă des- 

- curajeze, ci să vă îmbărbăteze şi mai mult, să vă dea noui pu- 
„ teri, mai ales că Wam refuzat nici odată sacrificiile ce aţi cerut 
în acest scop. Pe dealtă parte, e chiar în interesul isbutirii re- 
formelor, să vă îndoiţi activitatea şi să arătaţi atât locuitorilor 
noştri, cât și celor din împrejurimi, că afară de lipsa de pā- 
mânt şi de ocrotirea muncii-or, mai sunt și alte lacune care le 
fac viaţa grea. Am avut prilej să vă întreţiu în nnmeroase rân- 

- duri despre acesta lacune, între care două sunt mai însemnate: 
lipsa de învățătură și lipsa de ordine şi chibzuinţă în muncă, 
ca şi. în viaţa.sătenilor-în genere. pă 

Lipsa de învăţătură cu deosebire, nu numai că-i ţine în loc 
dela multe lucruri folositoare, dar nu-i lasă să tragă toate roa- 
dele nici din pământul ce au sau muncesc, nici. din puterea.. şi 
darul cu care i-ă înzestrat natura. Tot neştiinţa îi ţine legati de 
ceeace au apucat sau învăţat din bătrâni, de prejudiţii, de tot 
felul de credinţe vătămătoare și nu-i îngădue să vază că tim- 
purile s'au schimbat şi că nu mai pot trăi ca înainte, deși după 
statistică, ţara noastră numără incă puţini locuitori pe chilome- 
tru pătrat. Viaţa e azi a celor mai culţi, mai muncitori şi mai 
economi; a celor cari își cunosc drepturile și mai cu seamă da- 
toriile, pentrucă drepturile implică şi datorii, isvorăsc chiar din 
aceasta. Pilde sunt destule. Nu. mai insist însă asupra lor, dar vă 
atrag serioasă băgare de seamă, că lipsa de învăţătură se simte 
acum mai mult decât oricând. 

Invăţătura e temelia oricărui progres şi bune stări, şi fără 
dânsa nu se poate face nimic durabil, cum au dovedit-o aceleaşi 
răscoale, în zari s'pu văzut şi oameni cu stare dar inculti, de- 
di dep la călearea dreptului altora, la jafuri și chiar la bar- 
barii. 

Intr'o lucrare recentă, publicată în urma unei călătorii de stu- 
dii şi pe baza constatărilor făcute şi de alţii, d-l C. D. Spisarew- 
schi, inspector general în ministerul de Agricultură şi Comerciu 
din Bulgaria, arată că la noi abia 15% din populaţiunea rurală 
ştie carte, şi că în 1900 aveam numai 4606 școale primare și 
secundare cu 413.398 de elevi regulaţi faţă de 4343 şeoale cu 
340.663 elevi cât aveă Bulgsria la aceeaș dată pentru o popula- 
ţie de 3.774.283, care e cu 2.212.407 suflete măi mică decât a noa- 
stră. 

Nu intru în explicarea cauzelor cari au adus această stare de 
lucruri, dar este neindoids că lumina nu se poate introduce de- 
odată şi mai ales fără învăţământul primar. Dar până la acestea, 
cursurile de adulţi, şezătorile, conferințele cum și poveţile d-v 
şi a tuturor celor chemaţi, fie cât de puţin, sunt de mare folos- 

In împrejurările prin care trecem, acestea sunt chiar absolut. 
necesare, pentru că nu e vorba numai de o îndrumare, ca îna- 
inte, ci şi de stârpirea vrăjbei, care a cuprins pe ţărani, de do- 
bândirea din nou a încrederii lor şi de însufleţirea lor pentru 
o muncă cinstită şi o viaţă chibzuită, care singure dau ferici- 
rea și adevărata mulţumire. 

De aceea vă invit a vă îndoi activitatea atât d-v cât şi cei- 
lalţi agenţi, cum şi a vă sfătui cu preoţii, învățătorii, primarii 
şi ceilalţi fruntași din localitate, căci după cum zisei, pedicele 
peste cari veţi da vor fi multe şi nu le veţi puteă învinge, de- 
cât lucrând cu toţii mână în mâhă, în armonie și cu toată tra- 
gerea de inimă, 

Intocmiţi de comun acord, după cum vam arătat prin circu- 
lara de mai sus și prin cele posterioare, un program în care fi- 
rul călăuzitor så fie luminarea și povâţuirea sătenilor noştri asu- 
pra tot ce-i privește. 

Prin cuvântări limpezi, arătaţi-le că e nestrămutată dorinţa 
M. S. Regelui de a-i vedeă cât mai curând la o star mai bună 
și că peniru a atinge această ţintă se cere să pună și dânșii toată 
bunavoinţă şi. să ne urmeze sfaturile, de folosul cărora s'au pu- 
tut încredinţă și până acum. Arătaţi-le că aceeaș [ualtă dorinţă 
a fost cea care ne-a îndemnat să facem totdeauna învoeli ome- 


www.dacoromanica.ro 


ALBINA 351 


mești şi să nu-i apăsăm nici odată câtuşi de puţin. Dimpotrivă 
am luat asupra noastră multe din sarcinile obşteşti şi i-am sfă- 
tuit să se asocieze între dânşii, fie pentru a se cultivă, fie pen- 
tru a face economii şi a adună capital, din care să se poată îm- 
prumută la nevoi sau să cumpere în comun maşinile agricole 
mai scumpe. 

Dela modeste cabinete de lectură am trecut, în 1897, după cum 
ştiţi. la societăţi culturale şi la societăţile economice sau bănci- 
le populare, la vânzarea productelor în comun, la cooperative 
de consum și altele. 

In toate acestea am ţinut însă saamă da împrejurări, de men- 
talitatea locuitorilor şi mai pre sus de toate m'am ferit de a des- 
voltà într'inșii închipuiri primejdioase. Am căutat asemenea ca 
mult puţinul ce am putut face în această direcţiune, să fie făcut 
cu ajutorul sătenilor, atât pentru a deșteptă şi desvoltă într'inșşii 
spiritul de iniţiativă, încrederea în puterile lor, cât și pentru a 
îndepărtă încetul cu încetu! credinţa ce au că statul e dator să 
îi ajute oricârtd şi în orice fel. Preocupat neincetat de necesita- 
tea învăţăturii, de găsirea şi aplicarea mijloacelor pentru răs- 
pândirea ei, am dat băncilor populare de pe Domeniile Coroa- 
nei încă dola început caracterul unor societăţi, care să se inte- 
reseze și de partea materială și de cea intelectuală a locuitori- 
lor. Astăzi sunt fericit să constat că această direcţiune a rodit, 
căci din tabloul aci anexat se vede că societăţile noastre econe- 
mice-culturale, în număr de 11, dispuneau la sfârşitul anului 
1906 de următoarele fonduri, în cari intră şi partea de beneficiu 
și dobânzi cuvenite aceiui an: 


334.495,27 fond social. 

57.209,75 depuneri spre fructificare. 
13.628,00 fond de rezervă. 

10.696,74 fond cultural. 


sau 416.029,76 în total. 


Cu deosebire mă bucură fondul cultural, care pe lângă multe 
ajutoare ce s'au dat elevilor sărmani, se ridică totuși la suma 
de 10.696,74, care reprezintă 19,27*/, din totalul de 55.510,59 ce 
aveau la aceeași dată toate băncile din ţară, inclusiv ale noastre, 
Insemnătatea acestei proporţii e şi mai mare, dacă se raportează 
la numărul societăţilor noastre care formează abiă 0,55'/, din 
numărul de 2021 câte sunt în ţara întreagă. 

Cu ocazia întocmirii acestui tablou am făcut şi alte observa- 
iuni asupra activităţii societăţilor, dar acestea vor alcătui su- 
Viectul unei noi circulări. 

Prin cea de faţă doresc să vă mai atrag toată atenţiunea 
asupra modului de cultură a pământului și asupra lipsei micilor 
industrii pentru ţărani. 

Am făcut până acum tot ce am putut pentru a da de lucru 
sătenilor tot anul, fie prin înfiinţarea de noi industrii forestiere 
sau în atelierele Domeniilor, fie prin introducerea și desvoltarea 
lucrului manual în şcoale, sau prin îndrumarea locuitorilor ne- 
încetat către meserii și industriile domestice. Deși nu putem fi 
tocmai mulţumiţi de rezultatele dobândite, mai cu seamă de ale 
atelierelor şcolare, căci suntein departe de a fi răspândit în de- 
stul aceste industrii, şi mai ales de a le fi înrădăcinat adânc în 

activitatea locuitorilor, nu trebue să ne descurajăm, pentru că am 
avut de luptat cui numeroase neajunsuri; ştiţi apoi că nici o stare 
socială nu se poate schimbă de azi pe mâine, şi că pentru a re- 
aliză o îmbunătăţire, trebue timp îndelungat, multă muncă şi 
stăruinţă. 

Vă invit deci a examină şi a-mi arătă, de urgenţă, ce ocupaţii 
am mai, puteă procură locuitorilor peste iarnă, atât pentru a 
nu-și perde timpul în zadar, cât și pentru a le.pune la îndemână 
un câştig și a-i obişnui cu o viaţă activă. Şi fiindcă în împre- 
jurările de faţă nu poate fi vorba decât de o îndeletnicire care 
să dea foloase imediate, mă întreb dacă n'am puteă să introdu- 
cem în fiecare sat, sau în cele cari au mai multă nevoe, ateli- 
ere în care să lucreze iarna adulţii și oamenii mari diferite o- 
biecte, atât pentru trebuinţele lor cât şi de vânzare şi chiar pen- 
tru Domeniu. 

Introducerea acestora ne ar da totodată prilej să reînviem în- 
cetul cu încetul gustul artistie, care eră atât de dezvoltat la stră- 
bunii noștri în ce privește mobilele și uneltele de lucru, după 
cum se mai află în unele părţi ale ţării și după cum se vede 
din vechile scaune, laviţe, furci, împodobite cu felurite şi fru- 
moase sculpturi și desemnuri. 

Ca conducători vor puteă servi provizoriu, fie d-nii învăţători, 
dacă se pricep: în ramura ce se va alege, fie maeştrii atelierelor 
noastre. 

Vom da apoi gratuit âtât localul cât și lumina, încălzitul şi 
uneltele necesare, cum şi materialul trebuincios, acesta însă pe 
un preţ redus şi numai întru cât vom aveă pe Domeniu; unde 
trebuința va cere absolut, vom puteă da și materialul gratuit. 

In ce priveşte localul, fiindcă n'avem peste tot disponibil, s'ar 
puteă întrebuinţă atelierul școlar în anumite zile pe săptămână, 
sau regulat în fiecare zi, înainte sau după amiazi, sau am pu- 
teà să destinăm o Cameră ori o sală mai mare fie din şcoală, fle 
din celelalte clădiri. 

In această privinţă vă veţi înţelege cu ceilalţi agenţi și veţi 
căută să alegeţi o ocupaţiune folositoare care să o ihtroducem 
imediat. 

In inspecţiile mele am observat, mai cu seamă în-ce privește 
uneltele mici agricole, că ţăranii nu le au totdeauna pe toate şi 
în număr îndestulător sau dacă le au sunt făcute în mod foarte 
rudimentar, grele și de multe ori nu tocmai potrivite destinaţi- 
unei lor, din cauza lipsei de material şi de unelte. E vorba de 
unelte care obicinuesc să lé facă singuri, căci cât pentru cele 
care le cumpără gata, acelea sunt şi mai rari. 

Mai ştiu că ţăranilor noștri în genere le lipsește într'o mare 
parte până şi uneltele și mobilele casnice, dintre care multe se 
pot face în atelierele ce proectăm. De pildă: mături, laviţe, sca- 
une, mese, cuere și altele. 

Vă veţi sfătui asemenea cu preoții, învățătorii, primarul şi 
ceilalți fruntași din sat, cum și cu membrii din Consiliul de Ad- 
ministraţie al băncei populare, pentrucă dacă încercarea va is- 
buti, vom da acestor ateliere caracterul cooperaţiunii, trecân- 
du-le în sarcina societăţii economice-culturale. Nu înţeleg prin 
aceasta să ne descărcăm de sacrificii, pentrucă şi dacă vor trece 
asupra societăţii vom urmă să le dăm tot sprijinul nostru moral 
şi material până se vor închegă bine. Vom munci să înlesnim 

svântul lor, căci fiind conduse de societate, pe răspunderea ei, 
şi având în acest mod interesul mai multor persoane și chiar 
al sătenilor cari sunt membri în bancă, ele se vor desvoltă mai 
uşor. 

Vă mai atrag băgarea de seamă că ocupaţiunile asupra cărora 
vă veţi opri, să nu fie din acelea cari alcătuesc dejà existenţa 
principală a vruneia sau a mai multor familii din sat. Nu do- 
resc să împiedice dezvoltarea meseriilor, din contră să le încu- 
rajez, și chiar prin aceste ateliere în care cu timpul s'ar puteă 
specializă unul sau mai mulți săteni, fie pentru a practică tot- 
deauna meșteșugul fie pentru a-şi face dint'însul un venit acce- 
soriu regulat. 

Această nouă îmbunătăţire o veţi studiă din toate punctele 
de vedere și ne veţi face propuneri însoţite de cuvenitele con- 
sideraţiuni sociale și economice şi de estimaţiunea cheltuelilor 
ce ar reclamă. 

In sfârşit aştept cu nerăbdare raportul d-v spre a vă da cu- 
venita deslegare pentru deschiderea atelierelor fără întârziere. 
Aştept asemenea să vă văd la lucru în ce privește partea întâia 
a circulării de faţă, fiind încredinţat că veţi fi însufleţiți ca în- 
totdeauna de sentimentul iubirii poporului, și al jertfei pentru 
binele lui și al ţării. 


Administrator: Jon Kalinderu. 


Originea animalelor domestice. 


In această privință, Eduart Hahn arată unele rezultate 
însemnate ale cercetărilor sale. 2 

După el, dintre toate animalele domestice, originea cea 
mai veche e a gâștei. Ea vine din Babilonia. Găina a venit 
în ținuturile noastre pe vremea războaielor persice. 

In Persia și Palestina, cântecul cocoșului e ca un ceasornic; 
credincioșii, cind îl aud, încep rugăciunea de dimineață. 

Patria cămilei e poate pustiile Asiei centrale; în Tibet 
se află şi acum cămile sălbatice. Calul a fost îmblânzit de 
popoarele din Asia centrală. 

Țara unde s'au îmblânzit porcii, e Mesopotamia. Pisica de 
casă e din Egipt Se crede că acolo a fost imblănzită, fiindcă 
pândeă șerpii și-i ucideă. 

După bou, câinele e cel mai vechiu animal de casă. Hahn 
spune că șacalul e strămoșul câinelui. In agricultură, capra 
a fost întrebuințată mai înainte de cât boul. 

In Orient, e foarte veche întrebuințarea părului de capră. 


Do E 

ână acum n'a reușit nici un navigator 
să stea cu corabia sa pe osia pămân- 
tului, ca să ne aducă știri mai amă- 
nunțite despre Polul Nord. Adevărat e 
că oamenii au pătruns departe dincolo 
de pământul în care se poate locui și-au 
descris ținuturi pe cari le-am puteă numi 
tronul de ghiață al naturii. Aici se găsesc acele ciudate mi- 
nuni ale creaţiunii, pe cari locuitorii dela ecuator mar pu- 
teà să le creadă, acele uriașe dealuri de sloi de ghiață în 
toate culorile, acea minunată lumină polară, acele miracu- 
Joase înșelări ale vederii din cauza aerului și, cu tot geruf 
cel mare din aer, acele văgăuni calde în adâncul pămân- 
tului. Și fiindcă marea a fost cea dintâiu locuință a vietă- 
ţilor, e lesne de crezut că marea Nordului și-acum poate 
fi privită, pentru marea mulțime a animalelor dintrinsa, ca: 
mama născătoare a vieții, și malurile ei ca locul de unde 
începe organizația ființelor de pe pământ. Pasări de apă 
salută uscatul care de altfel hrănește puține pasări proprii 
ale sale; dihănii de mare și amfibii ies din valuri ca să se 
încălzească la soarele pentru ele puțin obișnuit al pămân- 
tului uscat. Aici, în neobositul învălmășag al apelor e tot 
odată și granița cea din urmă a vietăților de pe pământ. 

Și cum e organizația omului la această graniță a vieții? 
Tot ce-a putut să-i facă gerul aici, a fost că i-a micșorat 

trupul și cu asta i-a ingustat circulațiunea sângelui. Groen- 
landezul de obiceiu e mai mic de un metru şi jumătate, 
iar Eschimoșii sunt cu atâta mai mici cu cât locuesc mai 
spre Nord. Dar fiindcă puterea vieţii lucrează dinăuntru 
spre-alară, ea le-a dat cu atâta mai multă căldură şi ener- 
gie cu cât le-a scurtat mai mult trupul în lungime. Capul 
omului dela Pol e, în proporție cu trupul, foarte mare; fața 
lată și turtită, tot așa e nasul mic și turtit. Fiindcă fălcile 
puternice cuprind cea mai mare parte a feții, gura lui e mică 
şi rotundă. Părul îi este aspru și vâlvoiat, ochii lipsiți de 
strălucire. Umerii îi sunt însă largi și membrele puternice, 
trupul cărnos și plin. de sânge. 

Natura a făcut economie cu puterile de viață ale omu- 
lui la Pol. Sângele circulează mai leneș și inima bate mai 
fără putere, de-aceea sunt aici așa de târzii și pornirile se- 
xuale, a căror ațâțare crește sporind de-odată cu căldura tot 
mai mare a țărilor de către Sud. La Pol oamenii se in- 
soară târziu, cei însurați trăesc moderat, iar temeile trebue 
de multe ori silite să primească a se mărită. Ele nasc mai 
puțin decât cele dinspre Sud, așa că pe Europenii dori- 
tori de copii ele îi aseamănă cu cânii. Viaţa lor acolo e 
pașnică, lipsită de orice frământări; ei trăesc și mor în tă- 
cere, nepăsători și mulțumiți și numai nevoia îi face activi. 
Tatăl își crește fiul înzestrându-l cu acea nepăsare pe care 
ei o socot că e virtutea și fericirea vieții, iar mamele își 
alăptează copilul îndelungă vreme, cu anii, şi cu toată a- 
dânca și tenacea iubire a unui animal. Daca natura nu le a 
dat elasticitate și frumuseţe a trupului, în schimb i-a dă- 
ruit cu o stăruitoare și îndelung răbdătoare tărie și cu o 
grăsime încălzitoare și cu o bogăţie de sânge care face ca 
răsuflul gurii lor să încălzească până la înăbușire încăperile 
inchise. 

Eu cred că nu e nimeni care să nu vadă în toate ase- 
stea mâna uniformă a naturii creatoare, care în toate lu- 
crările ei purcede la fel. Dacă la Pol viața omenească e 
târzie și rămâne în urmă, tot așă e vegetațiunea: puțini ar- 
bori cresc pe-acolo, jnepeni şi muşchiuri să târâe pe albul 
pământ. Chiar și măsurătoarele de fier se scurtează în ge- 
rul de-acolo, deci cum să nu se scurteze și fibrele vieți o- 
menești, cu toată organizația minunată a acelor de dinăutru 
trupului. Membrele trupului, din cauza gerului, se micșorează, 

se strâng și închid viaţa intrun cerc mai mic, mai conden- 
sat. Membrele animalelor de mare și ale altor vietăți de pe 
lângă Pol sunt mici și delicate: natura a ţinut, pe cât i-a 
fost cu putință, toată viața animalelor concentrată pe lângă 
regiunea căldurii interne. Paserile acolo au pene cu mult 
mai dese, animalele au o puternică pătură de grăsime, oa- 
menii au sânge cu mult mai cald. Tot din unul și acelaș 
principiu a tuturor organizațiunilor pe pământ, natura a tre- 
buit să refuze ceea ce nu puteă servi vieţii celor dela Pol. 
Plantele aromatice ar ucide trupul lor cel aplecat spre o 
putrezire de dinăuntru, precum într'adevăr a ucis pe-așa de 
mulți rachiul Europenilor. Clima le-a refuzat mâncările iuți, 
cari ar fi aprins fierbintele lor sânge; tot din cauza 
acestui sânge, natura i-a predispus la liniște și i-a tăcut să 
nu știe ce sunt mișcările noastre iuți și nervoase. Puținele 
ierburi ce cresc pe-acolo sunt toate curăţitoare de sânge 
și deci potrivite trebuințelor lor; aerul de-afară e așa de 
curat, în cât el se impotrivește multă vreme să putrezească 
mortăciunile, și astfel el dă putere vieții lungind-o. Gerul 
uscat de-acolo nu sufere animale otrăvitoare; de insectele 
vătămătoare îi apără iarna lungă, fumul botdeelor și pielea 
lor puţin simțitoare, Și așa natura îi recompensează și lu- 
crează armonic în toate ale ei. 

Așa sunt Groenlandezii, și tot așă trații lor și după obi- 
ceiuri și după limbă și după statură, Eschimoșii din Ame- 
rica. Atâta numai că bieţii aceștia de oameni bărboși au 
fost mereu împinși tot mai spre Nord, ca străini, de către 
spânii Îndieni ai Americii, și astfel ei trebue în mare parte 
să trăiască fugăriți de colo până colo o viață plină de trude, 
ba, sunt siliți, amară soartă! pe timpul iernii adese ori să 
se hrănească în peșterile lor sugându-și propriul lor sânge (1). 
Aici și într'alte câtevă locuri ale pământului aspra nevoe stă 
pe cel mai inalt al ei tron, asa în cât omul a fost silit să 
primească aproape traiul urșilor. Şi cu toate acestea pre- 
tutindeni el sa ținut în starea sa de om, căci și în trăsă- 
turile, ce-ţi par a nu fi de om, ale acestor oameni recu- 
noști numai decât omul, acelaș om ca ori și unde. Natura 
a voit să încerce câtă ssil a climei e în stare să rabde ge- 
nul omenesc, iar omul trece cu succes peste probele naturii. 

Laponii locuesc, comparativ, o parte de pământ mai ` 


1) Faptul acesta însă nu e în întregime adevăra'. 

blândă, precum și ei sunt un popor mai blând. La ei mă- 
rimea trupului -omenesc începe să crească, rotunzimea obra- 
zului începe să scadă, fălcile se dau mai înăuntru, ochii nu 
le sunt verzi cu totul, ci bat spre albastru închis, părul ne- 
gru și țepos al celui mai din Nord aici începe a se colorà 
în galben-negru. Oamenii sunt mai desvoltați, și dacă Eschi- 


Locuinţele Eschimoșilor. 


moșii par muguri închiși și trăind o viață internă, Laponii 
sunt muguri ce încep să se deschidă. Ei își pasc pe munți 
renii lor, lucru pe care nu-l pot face nici Groenlandezii nici 
Eschimoșii. Dela reni Laponul are mâncare şi haine, corturi şi 
toale, mulțumire și ajutor la transportuii Groenlandezii dela 
marginea pământului trebue să-și caute şi hrana și mânca- 
rea și cortul și țoalele în adâncul mării. Laponii deci au un 

animal de uscat, pe care îl pot țineă pe lângă casă, spre 
ale fi prieten și servitor, şi care le dă putinţa de-atrâi mai 
comod și de-a injghebă o gospodărie. El obișnuește picioa- 
rele Laponilor cu tuga, brațele lor cu purtarea frânelor, su- 
fletul lor cu iubirea proprietății, le obișnueşte urechia cu 
acea îngrijorare veșnic trează pe care o observăm la mai 
multe popoare ce sunt-în- starea aceasta. Treaz ca și re- 
nul său, Laponul pune urechia şi ascultă și sare la cel mai 
mic sgomot; el iubeşte telul lui de viață, și când soarele 
zilei ese de după deal, privește spre culmi, precum tot in- 
tracolo privește și renul său; el vorbește cu animalul și-l des- 
meardă, și acesta il înțelege; el îngrijește de.ren ca de ave- 
rea sa și de căseanul său. Cu cel dintâiu animal de uscat, 
în stare de a fi îmblânzit, pe care natura l-a putut da în- 
tracestea reci ținuturi, ea i-a dat așa dar omului tot odată 
și conducătorul spre un fel de viață mai omenească. 

Ce să spunem acum despre popoarele de pe lângă ma- 
rea de ghiață, de-lungul imperiului rusesc, în Siberia de Mia- 
zănoapte?. Oricât de amestecate și de îndesuite trăesc multe 
dintre aceste popoare, totuşi ele, ceși de origini felurite, 
trăesc la fel sub acelaș jug al climei nordice și asemeni unui 
țanț legat de Polul Nord. Samoiezii au față rotundă, lată, 
apăsată, păr negru, sbârlit, statura îndesată şi plină de sânge, 
a celor din Nord; dar buza de jos le este ieșită, nasul lat 
şi nările largi, barba tot mai mică şi mai rară, lucru care 
merge crescâd spre Ost și-apoi pe-o uriașă întindere de pământ 
găsim oameni aproape spâni. Samoiezii sunt așa dar, oarecum, 
Negrii popoarelor nordice; și marea excitare a nervilor lor, 
timpuria adolescență a femeilor samoieze, într'al unspreze- 
celea şi al doisprezecelea an, și, dacă lucru e adevărat, cer- 
cul negru pe lângă sânurile lor, acestea şi altele multe fac 
pe Samoiezi să se asemene cu atât mai tare Negrilor. Insă 
cu toată firea lor aprinsă și simțitoare (pe care ei au adus-o 
din Sud, ca un caracter naţional și pe care clima rece na 
putut-o încă schimbă) ei sunt întru toate un popor nordic. 

Tungujii, cari locuesc mai spre Sud, seamănă cu popoa- 
rele de viță mongolă, de care însă se deosebesc mult și în 
limbă şi în neam. Trupul li-e mai înalt și mai svelt, ochii mici 
în felul Mongolilor, buzele mai subțiri, părul mai moale, dar 
iața apăsată ca a celor de lângă Pol. 

G. Coşbuc. 

Cântece de stea. 


I. Iosif şi fraţii săi. 
Culese dela elevi. N. Nicolaescu. 

repejor 


Il, Adam dacă a greșit. 

2. Iar Adam daca văzut 6. «Că dWacum nu voiu gustă 
Câ'n greşeală a căzut «Din sfânta dulceaţă-a ta. 
Şi din raiu afară dat «Amar Evo! Ce făcuşi ? 
Isgonit şi lepădat, «Unde vom merge acuşi? 

3. A şezut jos într'un loc 7. «Pe tine te ascultai 
Eingând cu lacrimi de foc, di qig acan pom månçai 
Cu jale la raiu privin «Că tu, Evo, m'ai silit 
Şi câtre dânsul grăind: «Şi d'ăst bine mai lipsit. 

4. «O raiule, locaş sfânt, 8. «O ticălosul de eu 


«Mă vezi în ce jale sunt ? 
«Că sunt cumplit urgisit 


«Gum scârbii pe Dumnezeu! 
«Greu păcat, Evo, de noi 


«Şi dela tine gonit! «Că vom fi tot în nevoi. 
5. <Oh! vai! cum mă bucuram 9. «Ci, O Doamne, mila ta 

«In slava ta când eram! «Cată spre zidirea ta 

«Iată acum cu atât «Şi nu mă lăsă scârbit 


Sunt jalnie 


şi amrât. «Să fiu până la sfârșit». 

TREI FRAŢI 


— Poveste — 
(Sfârşit) 


— Hei! Da nu mai ascultați încoa, flăcăii taichii? Ce socotiți 
c’am sfârșit firul povestei? Prisnea al nostru, şmecher, nevoie mare! 
Purtà sâmbetele drăcuşorului de fată a împăratului. Au petrecut 
ei cu toţii azi, au petrecut mâine, au petrecut 6 lună închëiată. 
Hei... într'una din zile, cum se plimbau aşă, doi cu doi, prin 
grădinele palatului, împăratu cu împărăteasa şi Prisnea cu fata, 
voinicul vru să deă fetei o pară din cele dulci și frumoase ce 
erau p'acolo. Da, fata, văzuse ce văzuse: 

— Nu; dacă ţii la mine, dă-mi para din sîn. 

— Na-o, dec! 

I-a dat-o şi, cum a mâncat, pe lot s'a făcut fetişcana o măgă- 
riță fără urechi şi fără coadă. 

Chiu şi vai pe Măriile lor. Se bociau cât le luă gura și-și smul- 
geau părul din cap. 

— Aoleu, fata noastră a mândră! Cum a ajuns, mititica ! Incai- 
lea să fi avut urechi şi coadă să fie şi ea în rândul dobitoacelor, 

2 * i 
kd > 

Au plâns ei mult şi bine, până i-s'a făcut milă flăcăului şi fără 
să-l vază cinevă, a dat măgăriţei o roșcovă şi mirarea împăra- 
tului: i-a venit coadă și urechi. 

Da împărăteasa, drac bătrân, pe dată pricepe ce și cum. 

— Impărate, să dăm în judecată pe Sarsailă ăsta, că numai el 
ne-a lăsat fără fată. 

L-au dat. Ba i-au dat şi măgăriţa să-şi vază de ea. 

Şi s'au judecat ei la toţi împărații, că aşa erà pe atunci; până 
a venit vremea să se judece şi la impăratul împăraţilor, fratele 
lui Prisnea: ’ 

Acolo eră filozoful; şi el, până-a nu sosi pricinaşii, a spus fra- 
te-său toată tirișenia. Şi d'aia ... când a. sosit Prisnea la scaunul 
judecății, ce bucurie pe frăţiori! Că vezi dumneata, eră atât amar 
de vreme, de când nu-i mai ştiau de nume. Le lăcrămau ochii, 
dar nu s'au dat de gol şi au primit pe tatăl fetei.cu toată cin- 
stea ce i-se cuveniă. 

— Ce vânt te-aduce pe-aici, măi vere? y 

— Ei, ce vânt? Vânt rău şi năprasnic, Măria Ta, răspunde îm- 
păratul. «Uite, ticălosul ăsta — că mai bine nu i-oi zice— a um- 
blat cu fermece fel şi chip şi vedeţi? Dintr'o codană de fată, 
mândră de se îndrăgise soarele de ea, m'a lăsat cu măgăriţa asta» 

Spune el tot firul pricinii şi spune şi Prisnea ce s'o fi priceput. 

Pe urmă, tată! fetei: «Şi acum am venit aici să ne faci drep- 
tate!» E: 

— Apoi, uite cum. găsesc eu cu cale. Măgăriţa i-ai dat-o lui 
Prisnea şi dată să-i fie din ziua de azi... Da, vezi, singur şpuseși 
că e fata Măriei-tale. Păi, atunci, sə cade să n’o înzestrezi? Nu 
se cade și d'aia eu hotărăse să dai lui Prisnea și jumătate din 
împărăție. 

Îi dă 'şi face împăratul zapis pe hârtie, că așă eră judecata. Iar 

flăcăul, nici una nici alta, scoate un măr din sîn, îl dă măgăriţei 
și... minunea minunilor! Cum îl mâncă se face odrasla împă- 
rătească așă cum eră mai înainte: o fată frumoasă, frumoasă, că 
şi tată-so, mai-mai să n'o mai cunoască. 
- Ha!.. Acu —zice flăcăul— mi-am sărat inima. 

«Tu, îetică, poţi să te duci cu tat-to la mă-ta acasă, că... mie 
unuia nu-mi trebue nevastă». 

Și pleacă iar în lume, iar împăratul cu fata își vede de drum 
spre împărăție Dumnezeu să ne ţie... 


Mergeă Prisnea, cale lungă să-i ajungă, tot «singurel neaoș pe 
lume» încotro vedeă cu ochii, când pe malul unei ape, zărește 
doi năvodari.că aruncau mrejile să prinză pește. 

— Ce faceţi voi pe-aici? 

— Nu vezi? Hai de ne ajută şi tu. 

S'a dus, a pus şi el mâna şi pe când scoteă peşte mult, iată o 
mreană de aur îi șoptește lui Prisnea: 

— Flăcăule, dă-mi drumul din mreaja asta, că de mare folos 
ți-oi fi şi eu, 

I s'a făcut milă şi i-a dat drumul, da ce-apăţit cu nimeni n'a 
împărţit. 

Numai spinarea lui știe săraca ce-a primit dela năvodari. 

Și-a luat tiliuţele şi d'aci, bătut măr și a mers mult în susul 
apei. Pe urmă, la mijloc de cărare, a stat acoleă pe mal să se 
odihnească. Să uită în apă să-și vază chipul, când uite, se pome- 
nește cu mreana de aur: 

—  Voinice, voinice, pentru binele ce mi-ai făcut, ţine paharul 
ăsta de aur și ori decâte-ori, ți-or trebui bani, ia apă cu el şi 
vars'o jos că, ce-i vedeă, singur tei minună. 

Ia el paharul, îl umple cu apă, îl răstoarnă şi... ce vede, mai 
mai să nu creadă ochilor: bani, sumedenie, nu glumă!.. 


> * 


Da par'că mai spusei, moşicule, că banii rătutesc mintea omului. 

Așă şi cu Prisnea. Iar şi-a dat flăcăul în petec şi: 

— Hei, ce-o fi o fi, mă duc să mai joc în cărţi cu fata împăra- 
tului. 

S'a dus; când l-a văzut fata, săriă în sus, nu alta. Incepuse, biet, 
să-i cam arză călcâile după Prisnea al nostru și... numai Dum- 
nezeu știe cât plânsese şi cât oftase de dorul lui, atunci, după 
ce-o făcuse și pe ea ca lumea!.. 

Acu îi picase în mână. 

„Pune pe tat său să-i zică că-l face ginere, pune pe mă-sa, îi zice 
şi ea... 

Aş! — «Nevastă îmi trebue mie? Dacă vrei să jucăm în cărţi, 
bine. Dacă nu, mă duc unde-a dus mutul iapa» 

Au mai jucat, da fata. ca să-l prinză în cleşte: —«Stai, că am 
eu ac de cojocul tău!» Şi-i apucă paharul. 

— Acu, mai ia bani, Prisneo leică, dacă mai ai de unde! 

> w 


Se scârbeşte el flăcăul de atâta umblet fără rost, se satură și 
de crailâcuri şi-şi pune în gând să se aşeze odată. 

— Ia ascultă, fetică, îi zice într'o zi -— dacă vrei d'acu înainte 
să stăm amândoi la un tăciune, dă-mi înapoi ficatul şi paharul, 
că om aveă bani sumedenie și aşă vom nunti mândru, mândru 
de tot,să se ducă vestea peste nouă mări şi peste nouă ţări. 

I le-a dat. Au făcut apoi o nuntă de toată mândreţea, iar Pris- 
nea şi-a chemat la chef şi veselie şi pe frații săi. 

Pe urmă... dă, Doamne, bine! Prisnea a rămas împărat îm 
locul lui socru-său și... ce folos nu izvoră, măre, pentru cele- 
două împărăţii ale celor doi feciori ai creștinului care n'avusese 
parte odată nici de o părèche de opinci! Că vezi dumneata, eră 
cu ei filozoful care nu-i lăsă să scrântească cu nimic în cârmuirea. 
ţărilor lor ! 

* 3 3 

Trec aşă vreme multă. Târziu, târziu de tot, uite că se pome- 
nește împăratul împăraţilor cu filosoful că-i zice: 

— Măi nene, ştii ceva? 

— De unde să știu, dacă nu mi-i spune? 

— Păi uite, mâine în zori de zi, au să sosească la judecată tata, 
mama şi cu ticălosul de dascăl care ne-a făcut să ne luăm lumea 
'n cap. Ei n'au să te cunoască, da Măria ta să le faci dreptate 
cum e mai bine.... că e păcat de bietul tata. 

Şi s'a întâmplat minunea. Cum se crăpă de ziuă, se înfățişă 
la curte un biet de uncheaş sprijinit într'o cârjă. Aveă părul alb- 
i zăpada şi fața brăzdată adânc de mulțimea anilor și a nevo- 
ilor. 

Mai în urma lui veneă baba și dascălul; apoi multă lume să. 
vază și să auză ce-i aduce la împărăție. 

Impăratul, cât de împărat, se pune pe plâns cum îi vede, de 
se miră lumea ce eră adunată acolo. Pe urmă se mâi ostiază și 
dă această poruncă: 

— Baba şi cu dascălul să steă acoleă jos, iar unchiașul să vie 
aici lângă tronul împărătesc şi să stea pe scaun. 

«Vai de mine şi de mine» —se gândeşte uncheașul — «am sfe- 
elit-o!» Pe urmă: 

— Cum să stau eu pe scaun în faţa Măriei tale? 

— Ia, așă vreau eu. Acum spune-mi şi mie, moșicule, pricina ce 
te aduce la judecată. s $ 

Oftează lung unchiaşul şi-şi şterge lacrimile cu mâneca cămășii. 

— «Inălţate împărate, apoi să vezi, Măria ta. Baba asta este a 
mea, că de! pe ea am deschis și eu ochii în lume. Aveam trei bu- 
jori de băieţi, şi am trâit bine până la un loc. Dela o vreme am 
adus şi dascăl la băieţi, să-i înveţe cântări şi dascălul ăsta —n'ar 
fi mai fost— mi-a pierdut băeţii, că nu le mai știu de știre de-atâta 
amar de vreme. Pe urmă tot el m'a sărăcit și mi-a pângărit casa. 
Acum vrea să-mi ia şi baba. Şi aşă, cinstite împărate, mi s'a stricat. 
tot rostul şi tihna mea de bătrân. 

— Nu-l ascultă, Măria ta!— zice baba. Ce tot visează el cai 
verzi pe pereţi? Se vede, m'a fost minciună vorba că «Omul dacă 
îmbătrânește, pune-i paie şi-l pârlește>. Eu, Măria ta, n'am alt 
bărbat decât pe dascăl. Cu el am trăit şi trăiesc de când m'am 
pomenit. De unde să cunosc pe moșul ce tot Yrăjește acolo? 

Şi moşul plângeă, iar baba strigă cât îi luă gura... 

—«Să tacă toată suflarea!» zise împăratul. Apoi :< Veţi şti, oameni 

buni şi boeri dumneavoastră, că unchiaşul ăsta este tatăl meu și 
unchiașul a grăit numai adevărul. Vino încoa, tată, şi stai cu mine 
pe tronul împărătesc, să-ţi fiu sprijin bătrâneţelor, cât îi fi şi îi 
trăi». 

Baba şi dascălul o mâleise (1) 

Iar dumneata, mătuşă —urmează împăratul — mi-i scârbă 
să-ţi zic «mamă». Cu dastălul ai să-ţi petreci viaţa de acù înainte! 
Dacă nu ţi-aș fi fecior, aş pune să te deă câinilor, ca să fii pildă 
și altor femei! ; 

Uitasem să spui, baba a avut noroc cu moșul, de n’a pățit mai rău. 
Se rugase moşul să n'o omoare, că bag seamă tot maiţineăla ea. 
Şi iacă... aşa s'a întâmplat. ; 
In mulțimea aia de lume, la judecata împărătească, m'am în 
tâmplat și eu și..! Doamne! Câte minunăţii n'am văzut! 
Iar, când să viu acasă, la sărăcia mea, ştiţi cu cine m'am în- 
tâlnit ? 
Chiar cu ăi doi năvodari: 
Duceau o nucă p6 par, 
Se luptau s'o urce în car... 
Am încălicat p'o şa şi v'am spus povestea așa... 
= 


C. Rădulescu-Codin. 

Din tară. 
— In ziua de Sf. Sava, liceul Sf. Sava din București, şi-a serbat patro- 
nul. In afară de serviciul divin, oficiat de P. S. Arhereul Calist, s'a ți- 
nut o conferinţă de către d-l I Suchianu, profesor, despre legăturile 
dintre şcoală şi familie. Apoi elevii au făcut exerciții de gimnastică și 
jocuri naţionale şi au intonat câteva coruri. 

— Duminică 9 Decemvrie, s'a împărţit în sala paşilor perduţi dela 
Palatul Justiţiei din București, haine şi încălţăminte la 1000 de copii să- 
raci, sub ocrotirea soc. de binefacere <Obolul>. A. Sa Regală Principesa 
Maria a împărţit în persoană darurile copilașilor. 
` — Societatea «pentru ajutorul elevilor săraci din Capitală», pusă sub 
preşedenţia d-lui I. Procopie Dumitrescu, senator, a împărţit tot Dumi- 
nică 9 curent, haine și încălţăminte unui număr. de 530 elevi şi eleve 
dela şcoalele primare. 

— În urma avizului consiliului de igienă al Capitalei, ministerul in- 
ştrucţiunii publice a admis să se suspende cursul tuturor şcoalelor pri- 
mare şi secundare, publice și particulare din Capitală, până la Ianuarie, 
din pricina epidemiei de scarlatină care ameninţă să crească. 

— D-nii C. Dumitrescu-laşi și Dr. Bogdan au fost confirmaţi în pos- 
turile de rectori în cari fuseseră aleși, cel d'intâiu la Universitatea din 
Bucureşti și al doilea la Universitatea din Iași. 

— «Societatea pentru învăţătura poporului român» din Bucureşti, a 
fost autorizată să primească donaţiunea făcută de d-l I. Boroş şi d-na 
Constanţa Boroș, consistând din suma:de 10.090 lei în serisuri funciare 
urbane. 


i 


(1) Nu mai scoteau graiu şi li-era frică. 

Din Străinătate. 


— Ziarele turceşti anunţă creearea unei brigăzi speciale, având de 
scop urmărirea bandelor în cele 3 vilaete macedonene. Brigada va fi 
compusă din trei regimente a câte patru batalioane de 800 oameni. Re- 
gimentele îşi vor aveă resedinţa la Salonic, Monastir şi Uskiub. 

— Poarta a cerut din nou patriarhului rechemarea episcopulu grec 
Parthenie din Caterina, pentru persecutarea Aromânilor. 

5 Tant 6 Decemvrie, a avut loc îmormântarea fostului rege Oscar al 
uediei. 

Au fost de faţă la ceremonie regele şi regina Suediei, regele şi regir a 
Danemarcei, principii suedezi principi streini printre cari A. S. R. Prins 
cipile moștenitor al României, mai mulţi delegaţi speciali între cari mia 
nistrul Turciei. 

— La Londra, a murit Lord Em. Thomson, unul dintre cei mai re- 
numiţi fiziciani ai timpului nostru. 

Dânsul a inventat kablul, care s'a aşezat pentru prima dată între Eu- 
ropa şi America. 

Pe lângă alte lucrări de mare însemnătate a mai inventat şi compa- 
sul care se întrebuinţează la vapoare. 


Pagina elumeaţă. 

Preţul cerealelor la târgul din Brăila socotite pe suta de kgr. 


Grâul Sa vândut cu.. . . . . . . 17—20 l. şi 30 ct. 
Secara > » oii A o n ina romei pa cazi NE-A AAA 
Porumbul > > sta. Hadom sti 10135140 > 
Orzoaica > > PAE p e eNet 
Orzul > >» TORN T Bote m a LE l. 55» 
Cincantin > > PA. sbopinte 
-Ovăz > > N pet 00 Aaa E A a 12—13 lei. 
* Meiu > >, ; E A 101. 40icţ; 
Mazâre TR. e a 0 
Fasole > » Ro o o pal, Ci 
Preţul cerealelor din Bucuresti, 
Grâu. o... . . . . . . I4—17 lei hectolitrul. 
POrUmD a ES Arae » 
(VAZE e.) . T lei -şi 57 b. > 
Preturile curente din piaţă. 
Carnea de vacă — — — — 080 | Perechea de cureani— — — 9.00 
» > porc — — — — 0.85 > » găini — — — 2.65 
> > oae — — — — 0.70 > » rațe— — -- — 2.40 
Crap — -- — — — — :— 0.50 | > ə» gâşte — — — 5.00 
Somn — — — — — — — 140 Kgr. brânză de burduf — —- 2.00 
Morun — — —— —— — 2.50 p at > putină — — 1.20 
Nisetru — —— — — — 4.00 » de unt topit — — — — 3.00 
Cegă — — — -~ — — — 4.00 | » » » netopit — — — 2.60 

Ministerul de interne a dat poruncă sănu se mai îngădue ca ursarii 
să prindă şi crească ürşi pentru joc. 

— Ministerul instrucţiunii publice a dat o circulară revizorilor şco- 
lari. în cari îi invită să pună în vedere învăţătorilor câ nu este bine 
să facă pârte din consiliul de adritinisttaţie al asociaţiunilor cooperative 
pentru vânzarea băuturilor spirtoase. 

— Asociaţiunea generală a învăţătorilor şi învăţătoarelor din Româ- 
nia, organizează al IV-lea Congres, care se va ţine în zilele de 28, 29 şi 
30 Decemvrie la Craiova. 

— In urma cererilor adresate de ministerul de domenii, serviciul con- 
sular român diu Berlin şi Viena, a înaintat ministerului adresele celor 
mai mari importatori de ouă, de nuci, fructe şi legume din Germania 
şi Austria. 

Ministerul le-a înaintat Biuroului de informaţiuni comerciale pentru 
a le pune la îndemâna comercianților. 

— Suprafaţa pământului uscat în România e cam de 127 mii km.; 
suprafaţa cultivată este de aproape 62 mii km., din cari 55 mii semă- 
nături, 1.800 grădini şi vii, 5.200 ogoare sterpe ; maisunt 15 mii fânețe 
naturale și păşuni şi 23 mii păduri, — în total aşa dar un teren agricol 
de aproape 100 mii km. pătraţi şi 27 mii alte pământuri. 

— Membrii corpului didactic cari vor fi fost pedepsiţi cu transfera- 

rea, nu vor obține o transferare cerută de ei înainte de prescrierea ace 
lei pedepse, conform art. 1903 din noul regulament. = 

— Noua linie ferată Ploeşti-Vălenii de Munte, se va pune în exploa- 
tare în ziua de 19 Decemvrie c. (1 Ianuarie 1908 st. n.) 

— Prin viitorul budget al ministerului instrucției, s'au prevăzut su- 
mele necesare pentru clădirea de localuri proprii pentru liceele <Sf.. 
Sava» şi «Mihaiu-Viteazul» din București. - 

De asemenea s'a prevăzut clădirea unui local propriu pentru admi- 
nistrația Cassei bisericii, precum și a unei noui aripe la localul mini— 
sterului. 


Din ziare şi reviste. 


Aşsternut pentin pureci. Pentru coteţurile, în cari se află scroafe cu 
purcei, aşternutul trebue ales cu cea mai mare băgare de seamă Să nu 
ne mirăm, dacă purseii se bolnăvesc când n'au alt așternut decât numai 
paie mucezite, umede şi putrede. Paiele mucezite şi putrezite să nu se 
aştearnă defel la vitele noastre de casă, câci astfel de paie sunt pline 
de felurite boli. Mai cu seamă purceilor le poate strică astfel de aşter- 
nut. Purceii, chiar şi pe când sug încă, iau în gură ce le vin înainte şi 
astfel prin aşternutul muced sau putred multe materii stricăcioase 
pot ajunge în stomacul gingaş al purceilor, cauzându-le scursură, care 
numai cu anevoie se poate vindecă. Tusea purceilor, în cele mai multe 
cazuri, provine încă numai dela uşternutul muced ori plin de praf. Să 
dăm deci purceilor așternut curat şi ne vom scuti de multă pagubă.. 


„Economia“. 
—— î.C ti PP 


Bibliografie. 


— C. Rădulescu Godin: „Cuvăntări pentru popor“ după programa. 
oficială a cercurilor culturale. Volumul I. Câmpulung, editura libră- 
riei Gheorghe N. Vlădescu. 1907. 200 pagini. Preţul lei 1.50. — Cartea ou- 
prinde în total 12 cuvântări, tratâni următoarele subiecte: 1) Relele ce 
isvorăse din lene, risipă şi minciună. 2) Iubirea de bine. 3) Sentimentui 
religios. 4) Iubirea de țară. 5) Foloasele şcoalei. 6) Igiena locuinţei, hrana 
şi îmbrăcămintea. 7) Pelagra. 8) Alcoolismul. 9) Ingrijirea vitelor. 10) 
Trebuința de a cere ajutorul doztorului în caz de boală. 11). Cultura 
raţională: îngrăşăminte, schimbarea semănăturilor. 12) Creșterea gån- 
dacilor de mâtase. Toate ĉuvântările sunt scrise ĉn¿ro limbă înțeleasă. 
de popor şi presărate cu poveşti, cântice şi zicãtori. Cartea aceasta poate 
să fie de mult folos: preoților, învăţătorilor, normaliştilor şi în gene- 
ral tuturor acelora čari an chemarea de a răspândi lumina învățăturii. 
în popor, atât la sate cât şi prin orașe. 

O recomandăm deci cu toată căldura, 

x i sh 

A apărut calendarul revistei «Ramuri» din Craiova, care cuprinde pe 

lângă parte calendaristică şi foarte numeroase clişeuri şi bucăți literare. 


Preţul 1 leu 25 bani. De vânzare la librăria Sache Pavlovici, Craiova. 
rz 


PE a ai oo am 


. i MULTUMIRI j 


Preotul C. Georgescu -din comuna Smeeni, jud. Buzău, aduce mulţu È 
miri d-lui M. Corbescu, senator şi mare proprietar, pentru-că cu speselei 
d-sale întreţine pe fiul său în Seminarul Central în anul curent 907 —908, 
pentru-că a dăruit Băucei populare din Smeeni 500 lei, şi pentru-că a 
tăcut un puf la şcoală, cheltuind lei 100. 
DDD PPP PPP. 


Instiintare. 


Cu prilejul sărbătorilor vom scoate —ca și în anii tre- 
cuți — numere duble: 

No. 12 (23 Decemvrie) şi No. 13 (30 Decemvrie) vor eşi 
împreună la 23 Decemvrie. 

No. 14 (6 Ianuarie 1908) şi No 15 (13 Ianuarie) vor eşi 
împreună la 13 lanuarie. 
PPP D+ae a 


SE 


Licitațiuni. 


In ziua de 18 Decemvrie 1907, ora 10!'/, a. m., se va ține la Efo- 
rie, B-dul Elisabeta, licitație publică cu oferte închise pentru în- 
chirierea lăptăriei din parcul Sinaia, cu incepere dela 1 Ianuarie 

` 1908, pe termen de 3 ani. 

Garanţie provizorie lei 100. 

Supra oferte şi oferte condiţionale nu se primesc. 

Condiţiunile speciale pentru închiriere se vor puteă vedeă la 
Serv. Domenial, secţia Bunurilor, în toate zilele da lucru, între 
orele 10'/, — 121/ a. M. 

Licitaţia se va ține conform art. 72—33 din legea comtabilității 
publice. 


O a 


Rugäm pe iubi“ii nostri abonați rămaşi în urmă cu 
Plata abonamentului să se grăbească a-l achită. Pe 
acei'cari'ne dâtoresc pe mai multi âni.din urmă, îi ru- 
Săm a ne trimete cât mai neîntârziat posibil măcar 
parte din datorie, dacă le vine greu să trimeată odată 
tot. Anul al XI-lea fiind deja început, rugăm a ni se 
trimete abonamentul pentru a ne scuti de cheltueli cu 
trimiterea chitanțelor prin poştă, avize de plată, etc, 


Administraţia. 


In folosul cassei de sfat și citit din Baia, judeţul Suceava, se vinde 
cărticica : Urăturile (pluguşoarele) ce/e mai frumoase de colinde şi cân- 
„Zice de stea, cu preţul de 0,10 bani, pe hârtie nesatinată şi: 0,15 bani, 
pe hârtie satinată. Cărticică are 64 pagini. Cine trimete banii pentru 10 
' cărticele are trei pe deasupra; cine trimete pentru 30 cărticele are 10 
mai mult. 


Cererile de cumpărare se vor adresă: Cassa de sfat şi citire din co- 
muna Baia, jud. Suceava, prin Fălticeni. * 

Primeidioasele întâmplări 


ALE 


Marinarului franțuz LUDOVIC TREGAN 


NOUA GUINEE (povestite de el însuşi) 
TRADUCERE DE C. C. POP.-TAȘCĂ. 


CAP. VII. 


Soarele răsăriă când plecai din Kontar. Guvernatorul Uratei 
sau a ţărei de aur, mergeă înainte împreună cu alţi mari sfet. 
nici. El eră urmat de o gardă de 20 soldaţi călări bine înar- 
maţi. Cum nu mă băgă deloc în seamă, fui foarte mulţumit 
când ofiţerul care comandă, mă chemă lângă dânsul. 

La 10 mile depărtare de oraş, ne oprirăm întrun sătişor com- 
pus din câteva căsuțe scunde, de unde ni se dete 6 hoţi osân- 
diţi la munca silnică. Fusese aduşi acolo, căci eră oprit ori 
cărui om murdărit de o crimă pe care încă nu-şi o ispăşise, 
să se apropie mai mult de 10 miie de Kontar. Ei fură încon- 
juraţi de soldaţi şi după ce pornirăm din nou la drum, îi cer- 
cetai pe fiecare în parte. Unul din ei aveă o înfăţişare smerită 
dar o uitătură hoţească care-l tăceă întradevăr respingător. 

— Ce a făcut? Intrebai pe Lanna, ofiţerul care comandă trupa 
noastră. 

— A omorât un om pe care l-a jefuit şi apoi a fugit în munţi, 
şi cum e foarte voinic n'am putut pune mâna pe el decât prin 
înşelăciune. 

— Cum l-aţi înşelat? 

— Ştiam că-și iubeşte la nebunie copilul ce-l are şi care deşi 
în etate de vr'o 14 ani, e foarte mic de trup. Căpetenia noa- 
stră, (când zise, acest nume Lanna îşi scoase chipiul) puse 
mâna pe acest copil şi porunci să fie ținut în închisoare până 
se va găsi un om, care fiind tot mic de statură ca el, să aibă mare 
putere, lucru foarte greu, căci ca să fie cineva voinic trebue să 
fie bine făcut. Totuşi găsirăm omul căutat. Eră atât de vârtos încât 
niciun soldat nu-l puteă dovedi şi ceea ce eră mai mult e că 
odată ce puneă mâna pe cineva nu mai eră chip să-i scape. 
Fiul hoţului însă eră slăbănog şi schiop de piciorul stâng. Omul 
nostru fu încredinţat unui meşter, care. după un timp destul 
de lung, ne vesti că şi-a îndeplinit sarcina; 

Atunci căpetenia porunci să i-se aducă fiul hoțului. 

— Nu-i aşă, copile, că ai vrea să te înapoezi la tine acasă? 

— Mă voi supune poruncii stăpânului meu, răspunse el. 

Căpetenia noastră rămase încremenit când văzu că inaintea 
lui nu eră fiul hoţului, ci omul ce trebuia trimis să-l prindă, 

El plecă de îndată în munţi şi hoţul văzându-l şi cre- 
zând că este fiul său îi eşi înainte, dar deodată se văzi aşă 
-de bine prins, încât cu toată furia desnădăjduită cu care se 
luptă nu mai putu :scăpă. 

— Si pe câţi ani este osândit? 

— O! timpul nu e hotărât. Va sta la Urata atât cât vā pu- 
teă adună o anume cantitate deaur, după care se va reintoarce 
la Kontar. Atârnă deci lib&rarea lui dela norocul ca şi dela munca 
<e va depune. E de crezut însă că va săvârşi acolo vro nouă 
crimă şi va fi omorât. 

— Cum! dacă acest om va puteă scoate câtva aur, va putea 
-să se întoarcă la Kontar şi să trăiască ca mai "nainte între oa- 
menii cinstiţi ? 

— De ce nu? Nu preţueşte mai puţin ca un altul. Dacă ar 
fi ameninţat pe rege el ar fi fost omorât; dar în inima cărui 
«dintre noi ma zăcut un minut poită de a ucide? 

— Dar cea făcut tânărul cela cu fața blajină, de e-legat cot 
la cot cu omorâtorul ? 

— O crimă de o mie de ori mai grozavă, el a dat foc unui 
chioșc închinat lui Olárou! 

Erà prima dată când aflam că Orangonokii aveau o Teligi- 
une. Ciudată, ce e dreptul, de oarece o crimă se puteă răscum- 
pără cu o cantitate de aur scoasă din pământ pentru a îmbo- 
găţi pe rege. 

Tot vorbind, ajunsesem la marginea podișului pe care eră 
aşezat Kontar. Ne odihnirăm ca o jumătate de cias la umbra 
unei stânci şi apoi începurăm a urcă coasta muntelui Tanavor- 
kon. Timp de două zile ne suirăm pe cărări întortochiate şi 
alunecoase, pe marginea cărora de o parte erau prăpăstii fără 
fund iar de alta stânci drepte şi netede ca peretele. 

Către slârşitul zilei a doua ne întâlnirăm cu o trupă de sol- 
baţi bine înarmaţi cari veneau la vale; ei aduceau regelui au- 
rul scos dela Urata. Intrebai pe Lanna dacă nu se temeau de 
hoţi, 

— Altă dată poate, îmi răspunse el cu un surâs ciudat. 

— Cum adecă, aţi prins toţi hoţii? 

— Îţi voi povesti despre acea-ta peste câteva minute, 

Tocmai atunci intrasem întrun codru şi simţiam o putoare 
de nesuferit, fără să-mi pot da seamă de unde veneă. Deodată 
“tovarășul meu opri calul şi-mi arătă un copac înalt. 

— lată, zise el, ce a rămas din pungaşii cari au avut îndrăz- 
neala, de a încercă să ia dela o trupă de Orangonoki aurul pe 
care-l aduceau regelui ! 

In adevăr văzui legate de crăcile din vârful copacului, cinci 
corpuri omeneşti aproape putrede. Un şarpe de o mărime ne- 
închipuită eră încolăcit şi gata să înghită căpul unui nenoro- 
cit, pe când coada îi eră încolăcită pe un alt corp. 

Ne grăbirăm a ne depărtă d: această înspăimântătoare pri- 
-velişte şi peste o oră întrarăm într'o câmpie închisă aşă de bine 

între stânci, încât razele soarelui nu o încălzeau decât jumătate 
oră pe zi. 

Ofiţerul escortei noastre, începu a cercetă cu ochii coastele 
goale ale munţilor şi după câteva minute, cu vârful săbiei, arătă 
soldaţilor o stâncă ascuţită care sta atârnată în aer şi parcă 


Uu şarpe de o mărime neînchipuită era încolăcit ... (vezi pag. 370). 


gata să se prăvale. Deodată soldaţii o luară la goană înti'acolo. 
Atunci văzui şi eu pe colţul stâncei şase oameni înarmaţi până 'n 
dinţi, cari auzind zgomotul cailor noştri o luară la fugă spre 
vârful muntelui. Erau hoţi! 


(Va urma). 

„STERU“ 


Societatea «Steaua» are de scop a lucră pentru 
întinderea învățăturii în popor, prin tipărirea şi 
răspândirea de scrieri şi publicații morale, pa- 
triotice şi de folos practic, şi pentru împiedeca- 
rea, prin toate mijloacele legiuite, a răspândirii 
de scrieri şi publicații imorale, sau cu tendințe 
contrarii statului şi ideii naționale române. 

Cotizaţia este de cel puțin doi lei pe an, iar pentru învăţători, 
preoți rarali și săteni, de cel puțin un leu pe an. Fie-care mem- 
bru este îndatorat ca, în cel d'întâiu an după primirea sa, să facă 
a se primi în Societate cel puţin alţi doi membri noi. 

Cererile de înscriere, însoţite de cotizaţia pe un an, se pot a- 
dresă d-lui Spiru C. Haret, strada Verde, București. 

Comitetul: Preşedinte, loan Kalinderu, Prgeşedinţele Academiei Ro- 
mâne.— Vice-preşedinte, Sava Şomânescu, mare proprietar, fost senator.— 
Administrator şi casier, Spiru C. Haret, Ministru, profesor univer» 
silar. — Secretar, Const, Banu, profesor secundar, fost inspector şco- 
lar. — Membrii: Petre Gârboviceanu, Administrator al Casei Sf. 
Biserici Autocefale Ortodoze Române, profesor la Seminarul Centrali 
şi director al Şc. Normale a Societăți: pentru învățătura poporului 
român: I. Dimitrescu Procopie, fostsenator, fost Primar al Capitalei; M. 
Vladescu. fost Ministru, profesor universitar; Cristu S. Negoescu, fost ad- 
ministrator al Casei Școalelor, profesor secundar; Dim. Cecropid, institu- 
tor. — Cenzori, Const, Alimăneşteanu, inginer de mine; Preotul econom 
Const. Ionescu, profesor secunaar; Const. Alexandrescu, institutor. 

Membri înscrişi și cotizaţiuni plătite (urmare). 

Toma Stark (Găiuești), 1 leu; Ilie Rotaru (Găinești), 1 leu; V. Moro- 
şan (Găineşti), 1. leu; L. Neuwirt (Găinești), 1 leu; George T. Ionescu 
(str. Popa:Nan 39, Bucureşti), 2 leu; Elisa A. Vardala (str. Popa.Nan 41 
Bucureşti), 2 lei; Matei I. Stănescu (şcoala de băeţi No. 7, Ploeşti), 1 leu; 
Pr. D. Ivancianu (şcoala de băeţi No. 7, Ploeşti), 1 leu; C. G. Petrescu 
(şcoala de băeţi No. 7, Ploeşti), 1 leu; Florica Poenaru (şcoala de băeţi 
No. 7, Ploești), 1 leu; C. Stânciulescu (Diţeşti), 1 leu: Gh. Tomescu (Plo- 
ești), 2 lei; I. C. Popescu (Ploeşti), 1 leu; Zoe I. Kirițescu (şcoala de 
fete No. 5, Ploești), 1 leu; Matilda Asanopol (şcoala de fete No. 5, Plo- 
eşti), 1 leu; V. A. Nicolau (școala de fete No. 5, Ploeşti), 1 leu; V. Sa- 
chelarie (şcoala de fete No. 5, Ploeşti), 1 leu; Zoe A. Drăghiceanu (şcoala 
de fete No. 5, Ploeşti), 1 leu; E. Călinescu (şcoala No. % de băeţi, Plo- 
eşti), 1 leu; Zoe Orleanu (școala No. 9 de băeţi, Ploești), 1 leu; Cleopa- 
tie Petculescu (şcoala No. 9 de băeţi, Ploeşti), 1 leu; Constantin Andrei 
(şcoala No. 2 de fete Ploeşti), 2 lei; Maria C. Oprescu (școala No. 2 de 
fete, Ploeşti), 1 leu; Ieremia Vlădescu (şcoala No. 2 de băeţi, Ploeşti), 
2 lei; Pascu Popescu (şcoala No. 2 de băeţi, Ploeşti), 2 lei; Petre Nedelcu 
(școala No. 8 de băsţi, Ploești), 2'lei; Ersilia Mihăileanu (şcoala No, 8 
de băeţi, Ploeşti), 1 leu; Carol Lowel (Banca Comercială Ploeşti), 1 leu 
C. Struescu (Banca Comercială Ploești), 1 leu; Jan „Rădulescu (Banca 
Comercială (Ploeşti), 1 leu; I. M. Opran (Albeşti-Paleologu); 1 leu; Petre 
Demetriade (Ploeşti), 2 lei; M. Constantinescu (Poenari), 1 leu; Vasili- 
chia M. Constantinescu (Poenari), 1 leu; Eugenie N. Davidescu (Ploești), 
2 lei; Aurelia Drăgotescu (Ploești), 2 lei; D. Grigorescu (Ploești), 1 leu; 

Zoe P. Costescu (Ploeşti), 1 leu; Scorţeanu (Ploeşti), 1 leu; S.. Spulbe-“ 
reanu (Craiova), 2 lei; G. Ionescu (Craiova), 2.1.; Ioana M. Nicolaescu (Cra- 
: iova), 2 lei; Zoe Spulbereanu (Craiova), 2 lei; I. N. Corcoveanu (Craiova), 
2 lei; Teodora Demetrescu (Craiova); 2 lei; Maria P. Ionescu (Craiova), 
2 lei; Elena Rudeanu (Craiova), 2 lei; Al. Enăchescu (Graiova), 2 lei; E- 
liza Raicoviceanu (Craiova), 2 lei; Ion Baboi (Craiova), 2 lei; G. Staicu- 
lescu (Craiova), 2 lei; Elena I. Georgescu (Craiova), 2 lei; Teodor Rā- 
dulescu (Romanul), 1 leu; Pr. loan Chiorpec (Romanul), 1 leu; Mihail 
Popesen (Mihai-Bravu), 1 leu; Florea Miulescu (Surd. Găiţeanca), 1 leu; 
Gheorghe Baltă (Insurăţei), 1 leu; Vasile Dumitriu (Filipești); 1 leu; Joan 
Voinescu, (Pitulaţi), 1 leu; Neculai Constantinescu (Jugureanu), 1 leu; 
Ioan N. Gongescu (Surd.-Greci), 1 leu; C. Tudor (M.-Miresei), 1 leu; A- 
tanasie Popescu (Golăşăi-Noi), 1'leu; S. Dumitraşcu (Latinu), 1 leu; Pr. 
D. Nanolescu (Şuţeşti), 1 leu; G. Demetrescu (Gemenele), 1 leu; Al. Păr- 
pală (Colțea), 1 leu; M. Vlădianu (Perişoru); 1 leu; Neacșu Simionescu 
(Cioara Radu-Vodă), 1 leu; Axente :Stroeseu (Tătaru), 1 leu; Pr. Ene 
Stănculescu (Ceacârn), 1 leu; Teodot Bostan (Geacâru), 1 leu; Gheorghe 
Harnagea (Stăncuţo), 1 leu; Ştefan Căpriţa (Viziru), 3 leu; Stoian Ciucu 
(Urleasca), 1 leu; Nicolae Popescu (T. Vladimirescu), 3 leu; Vasile Po- 
pescu (Insurăţei), 1 leu; Dumitru C. Orăşanu (Insurăţei), 1 leu: Ene A. 
Teodorescu (Dudescu), 1 leu; Al. Bălănescu (Brăila), 2 lei; M. Buznea 
(Brăila), 2 lei; B. Puiu (Brăila), 2 leu; N. Orăşanu (Brăila), 5 lei; George 
Casassovici (Brăila), 2 lei; N. Ionescu (Brăila), 2 lei; Al. V. Bărbulescu 
(Surdila Greci). 2 lei; Elena Georgescu (Externatul de fete Craiova), 2 lei; 
Sevastia Micşunescu (Externatnl de fete Craiova), 2 lei; Chiriachi Var- 
laam (Externatul de fete Craiova), 2 lei; Elena Stăncescu (Externatul 
de fete Craiova), 2 lei; Elisa Hagi-Pr&da (Externatul de fete Craiova), 
2 lei; Ecaterina Brătuianu (Externatul de fete Craiova), 2 lei; Eugenia 
Bazelli (Externatul de fete Craiova), 2 lei; Rhea Sylvia Boiu (Externatul 
de fete Craiova), 2 lei; Aurora Partheniu (Externatul de fete Craiova), 
2 lei; Lucia Romanescu (Eternatul de fete Craiova), 2 lei; Eugenia Stă- 
nescu (Strada Convenţiuni, Craiova), 2 lei; Aurelia Popescu (Craiova), 2 
lei; Maria Arnold (Institutul Arnold Craiova), 21.; Maria G. Ştefănescu (str. 
Târgului Craiova 2 lei; Smaranda Celarianu (Internatul de fete Craiova), 
2 lei; Elena Teodorini (Internatul de fete Craiova), 2 lei; Blancse Lau- 
gier (Str. Ştirbei-Vodă Craiova), 2 lei; Teodora Păianu (str. Jianu Cras 
iova), 2 lei; Eliza Marinescu (str. Sf. Spiridon Craiova), 2 lei; Eufimi: 
Niţescu (Externatul de fete Craiova) 2 lei; Maria Botez (Internatul de 
fete Craiova), 2 lei; Maria Ghioculescu (Externatul secundar Craiova, 2 
lei; Elena Stoenescu Dunăre (Externatul secundar Craiova), 2 lei; Eu- 
genia C. Neamţu (Banca'Naţională Craiova), 2 lei; Stanca Neamţu (Banca 
Naţională Craiova), 2 lei; Eug. Mihail P. Celarianu (Bancu Naţională Cra- 
iova), 2 lei; Eugenia Cinceanu (Banca Naţională Craiova), 2 lei; T. G. 
Gheorghiu (str. Codreanu Galaţi), 2 lei. 


Număral membrilor înscrişi cu începerea anului 1907 este de 1493, iar 
veniturile societăţii, tot în acest timp, sunt de 9.328 lei. 


; (Va urma în numărul viitor). 


www.dacoromanica.ro 


| LIBRĂRIA NAȚIONALĂ i 


Societate Cooperativă pe Acţiuni 


il 47, Calea Victoriei, 47—Bucureşti 


A | | Inființată cu scopul de a teftini articolele de librărie și papetărie 


NU | CĂRŢI PENTRU CURSUL x 4 x e) 
(| e x a x PRIMAR ȘI SECUNDAR | 


Cărţi Lilerare Române şi Franceze 


| A == Material Pentru Şcoale şi Biurouri == j 


Tot felul de imprimate şi Registre pentru Băncile Populare. 
ARTICOLE PENTRU PICTURĂ Şi- DESEMN | 
MARE DEPOSIT DE HÂRTIE 


Preţuriie mai eftine ca cri-uuie. 


AITHE BANK OF ROUMANIA, LIMITED 


Capital Lire sterline 300.000 deplin 
vărsat. Sediul Londra. Sucursala Bu- 


| curești. 
hi Comitatul central: la Londra 
i Lachlan Machintosh Rate, s 
|| |8. L Goschen. ...... » 
IN Vivontele Dancannvn... . fă 
MI E. W. H. Barry. : 
WY Bobert Hamilton Lang. . Ra 
| faptă de Frank . Viena 
(| i) BP. Năvilie S Paris 
| d Ad, Vernes $ SME e . 
KNIN 
y ) Directori : pă p Stolz 


TA d Censori : Ioan Kalindern, Demetru 
o, loan Ghika şi Arthar Green. 

MU 
ji 


Sediul social: 
i Londra 7 Creat Winchester street. 


Sucursala: București, Piaţa sf. Gheor- 
ghe. 


Fonduri de reservi A 


52-—28 

„NAŢIONALA“ | (i 
SOCIETATE GENERALĂ DE ASIGURARE, BUGUREȘTI N 
Capital în acţiuni întreg vărsat în | Yi 

aur Lei 2.000.000 


n msi, deea 


= 


compuse din prime JI 
şi daune. . . » 9.952 683 78 p 
Idem format din capi- li 
tal şi alte rezerve » 1.075.842. 20 [i | A 
Total în aur Lei 7.052.531.5t | WW 


Ar 


Z= = 
== => 


=== 


Daune plătite . Lei 33.000.000 Pui] 
Vice-președinte A. Băicoiana. [i li i 
Dir. general E. Grünwald. 4 N 
„NAȚIONALA“ asigură contra in 

cediului, a <grindinei», contra risen. 


lui pierderii valorilor. Asigurāriks | 
pentru viață sunt primite ìn toate 
combinațiunile obişnuite ca : <cas de |, 
moarte, supravieţui ire,zestreşirentă». 
Sediul social în palatul Societăţii dia i 
str. Doamnei No 12, București. Re- 
presentanţă generală în Bucureşti, 
str. Smârdan No. 4. Agenţii în să 
oraşele din ţară. 


Inst. de Arte Grafire Carol Gâbl S-sor Rasidesey, Str. Doamnei16.- 20.213. 

